ചിരിയില് നിന്ന് ചിന്തയിലേക്ക് മലയാളിയെ വരച്ച വരയില് നടത്തിച്ച യേശുദാസന് ചിരിയില് നിന്ന് ചിന്തയിലേക്കും തിരിച്ചും മലയാളികളെ വരച്ച വരയില് നടത്തിച്ച പാലമായിരുന്നു യേശുദാസന്റെ കാര്ട്ടൂണുകള്. കുറിക്കുകൊള്ളുന്ന വരയും വരയില് കുറിച്ചിടുന്ന ചിരിയും ചിരിയില് നിന്നുയരുന്ന ചിന്തയുമൊക്കെയായി ആ കാര്ട്ടൂണുകള് സാമൂഹികരാഷ്ട്രീയ വിമര്ശനത്തിന്റെ തകരാത്ത പഞ്ചവടിപ്പാലമായി നിലനിന്നു. യേശുദാസന് സംഭാഷണമെഴുതിയ പഞ്ചവടിപ്പാലം മലയാള സിനിമയില് രാഷ്ട്രീയസാമൂഹിക ആക്ഷേപഹാസ്യത്തിന്റെ പുതുമ ചോരാതെ നില്ക്കുന്നതുപോലെ തന്നെ.പാട്ടില് ഒരേയൊരു യേശുദാസ് എന്നതുപോലെ തന്നെ ഒരുകാലത്ത് മലയാളികള് വരയില് ഒരേയൊരു യേശുദാസന് എന്നതും ആഘോഷമാക്കി. പല ഗായകര്ക്കിടയില് യേശുദാസിന്റെ സ്വരം വേറിട്ട് നിന്നതുേപാലെ കാര്ട്ടൂണിസ്റ്റുകള്ക്കിടയില് യേശുദാസന്റെ വരകളും വേറിട്ടുതന്നെ നിന്നു. മലയാളത്തിലെ രാഷ്ട്രീയ കാര്ട്ടൂണുകളുടെ കുലപതിയായി തന്നെയാണ് കേരളം അദ്ദേഹത്തെ അടയാളപ്പെടുത്തിയിരിക്കുന്നത്. ആക്ഷേപഹാസ്യത്തിന്റെ ചിരിയും വിമര്ശനത്തിന്റെ ചിന്തയും വിയോജിപ്പിന്റെ കലഹവും കോറിയിട്ട വരകളിലൂടെ ആറുപതിറ്റാണ്ടിലേറെ ഈ അടയാളപ്പെടുത്തല് തെറ്റിയില്ലെന്ന് യേശുദാസന് തെളിയിച്ചുകൊണ്ടേയിരുന്നു. നിങ്ങള്ക്ക് കലഹിക്കുകയും വിയോജിക്കുകയും ചെയ്യാം പക്ഷേ, അവഗണിക്കാനാകില്ല എന്ന പ്രഖ്യാപനം കൂടിയായിരുന്നു ആ കറുത്ത ബ്രഷ് സ്ട്രോക്കുകള്.വരകളിലൂടെ ചിരിയുടെയും ചിന്തയുടെയും ചിന്തേരിട്ടാണ് രാഷ്ട്രീയ കാര്ട്ടൂണുകളുടെ തമ്ബുരാന്റെ സിംഹാസനം യേശുദാസന് നിര്മ്മിച്ചെടുത്തത്. 1955ല് കോട്ടയത്ത് നിന്ന് പ്രസിദ്ധീകരിച്ചിരുന്ന നര്മ്മ മാസികയില് ദാസ് എന്ന പേരിലാണ് അദ്ദേഹം വരച്ചു തുടങ്ങിയത്. പിന്നീട് ജനയുഗം, ശങ്കേഴ്സ് വീക്കിലി, ബാലയുഗം, കട്ട് കട്ട് തുടങ്ങിയ പ്രസിദ്ധീകരണങ്ങളില് പ്രവര്ത്തിച്ചു. 1985ല് മനോരമയില് ചേര്ന്നതോടെ മലയാള പത്രത്തിലെ ആദ്യത്തെ സ്റ്റാഫ് കാര്ട്ടൂണിസ്റ്റ് ആയി യേശുദാസന് മാറി. കേരളത്തിലെ ആദ്യത്തെ പോക്കറ്റ് കാര്ട്ടൂണിന്റെ രചയിതാവും അദ്ദേഹമാണ്. അസാധു, ടക് ടക്, ടിക്ടിക് എന്നീ പ്രസിദ്ധീകരണങ്ങളും അദ്ദേഹം നടത്തിയിരുന്നു. പിന്നീട് മെട്രോ വാര്ത്തയിലും ദേശാഭിമാനയിലും പ്രവര്ത്തിച്ചു.യേശുദാസന്റെ ഇരുണ്ട പെന്സില് മുനകളുടെ മൂര്ച്ച അറിയാത്ത ഒരു രാഷ്ട്രീയക്കാരും പൊതുപ്രവര്ത്തകരും ഒരുകാലത്ത് കേരളത്തില് ഉണ്ടായിരുന്നില്ല. യേശുദാസന് ബ്രഷ് സ്റ്റാന്ഡില് നിന്നെടുത്ത് തൊടുത്തുവിട്ട വിമര്ശനത്തിന്റെയും ആക്ഷേപഹാസ്യത്തിന്റെയും ശരങ്ങള് കൊള്ളേണ്ടിടത്തുതന്നെ കൊള്ളുകയും ചെയ്തിരുന്നു. ബ്രഷ് സ്റ്റാന്ഡില് ബ്രഷുകള്ക്കൊപ്പം തന്നെയും വരച്ചിരുത്തി, അടിയില് യേശുദാസന് എന്ന് ഒപ്പിട്ട് കലാജീവിതത്തെ അടയാളപ്പെടുത്തിയിരുന്ന അദ്ദേഹം നിത്യവും കണ്ടു പരിചയിച്ച പല മുഖങ്ങളെയും കാര്ട്ടൂണുകളിലും കാരിക്കേച്ചറുകളിലും കോറിയിട്ടു. വായനക്കാരെ ഏറെ ചിരിപ്പിച്ച കിട്ടുമ്മാവനും മിസിസ് നായരും മിസ്റ്റര് നായരും പൊന്നമ്മ സൂപ്രണ്ടും എല്ലാം അദ്ദേഹത്തിന്റെ പരിചയക്കാര് തന്നെയായിരുന്നു.ഗഹനമായിരുന്ന രാഷ്ട്രീയ കാര്ട്ടൂണുകളെ സാധാരണക്കാരനിലേക്ക് എത്തിക്കുന്നതില് യേശുദാസന് വഹിച്ച പങ്ക് ചെറുതല്ല. ഒ.വി. വിജയന് അടക്കമുള്ളവരുടെ ദാര്ശനിക വരകള് കണ്ട്, അതിന്റെ അര്ഥമറിയാന് ബ്രിട്ടീഷ് ലൈബ്രറിയിലേക്ക് ഓടേണ്ട ഗതികേട് വായനക്കാരന് ഉണ്ടാകരുതെന്ന് ഉപദേശിച്ച് കാര്ട്ടൂണിസ്റ്റ് ശങ്കറാണ് യേശുദാസനെ മണ്ണിലിറങ്ങിയ വരക്കാരനാക്കിയത്. കൃത്യമായ രാഷ്ട്രീയ നിരീക്ഷണവും വിപുലമായ വായനയും വേണമെന്ന ശങ്കറിന്റെ പാഠങ്ങളാണ് രാജ്യത്തെ എണ്ണം പറഞ്ഞ കാര്ട്ടൂണിസ്റ്റുകളിലൊരാളായി യേശുദാസനെ മാറ്റിയത്.നായനാര്, കരുണാകരന്, ഇ.എം.എസ് എന്നിവരാണ് യേശുദാസന്റെ കാര്ട്ടൂണുകളില് ഏറ്റവും പ്രത്യക്ഷപ്പെട്ടിട്ടുള്ളത്. രാഷ്ട്രീയക്കാര് മാത്രമല്ല പൊതുപ്രവര്ത്തകരും സിനിമാതാരങ്ങളും മതസാമുദായിക നേതാക്കളുമൊക്കെ യേശുദാസന്റെ വരക്ക് വിഷയങ്ങളായി. വേളൂര് കൃഷ്ണന്കുട്ടിയുടെ പാലം അപകടത്തില് എന്ന കഥ കെ.ജി. ജോര്ജെന്ന ക്രാഫ്റ്റ്സ്മാന് പഞ്ചവടിപ്പാലം എന്ന മലയാളത്തിലെ ലക്ഷണമൊത്ത രാഷ്ട്രീയസാമൂഹിക ആക്ഷേപഹാസ്യ സിനിമയാക്കിയപ്പോള് കുറിക്കുകൊള്ളുന്ന, കാലികമായ സംഭാഷണങ്ങള് രചിച്ചത് യേശുദാസനാണ്. എന്റെ പൊന്നുതമ്ബുരാന് എന്ന സിനിമയുടെ തിരക്കഥയും അദ്ദേഹം എഴുതിയിട്ടുണ്ട്. മലയാളത്തിലെ പ്രമുഖരായ ഒമ്ബത് പത്രപ്രവര്ത്തകരുടെ ജീവിതം മീഡിയ അക്കാദമി ഡോക്യുഫിക്ഷനാക്കാന് തീരുമാനിച്ചപ്പോള് അതിലൊന്ന് യേശുദാസനായിരുന്നു. അദ്ദേഹത്തിന്റെ ജീവിതം പകര്ത്താന് നിയോഗിക്കപ്പെട്ടത് സംവിധായകന് സിബി മലയിലും. അതിന്റെ ചിത്രീകരണം പുരോഗമിക്കുേമ്ബാളാണ് വില്ലനായി കോവിഡ്എത്തുന്നത്.മമ്മൂട്ടി അവതാരിക എഴുതുന്ന, ഉപരാഷ്ട്രപതിയുടെ കുറിപ്പടക്കമുള്ള ആത്മകഥയുടെ അവസാന മിനിക്കുപണികളില് കൂടിയായിരുന്നു അദ്ദേഹം. പ്രഥമദൃഷ്ടി, അണിയറ, പോസ്റ്റ്മോര്ട്ടം, വരയിലെ നായനാര്, വരയിലെ ലീഡര്, താഴേക്കിറങ്ങി വരുന്ന ഴ തുടങ്ങിയ പുസ്തകങ്ങള് യേശുദാസന് രചിച്ചു. മികച്ച കാര്ട്ടൂണിസ്റ്റിനുള്ള സംസ്ഥാന അവാര്ഡ് പലവട്ടം അദ്ദേഹത്തെ തേടിയെത്തി. ബംഗളൂരുവിലെ ഇന്ത്യന് ഇന്സ്റ്റിറ്റ്യൂട്ട് ഓഫ് കാര്ട്ടൂണിസ്റ്റ്സ് 2001 ല് ലൈഫ് ടൈം അവാര്ഡ് നല്കി ആദരിച്ചു. എന്.വി. പൈലി പുരസ്കാരം, സ്വദേശാഭിമാനി കേസരി പുരസ്കാരം, വി. സാംബശിവന് സ്മാരക പുരസ്കാരം, പി.കെ. മന്ത്രി സ്മാരക പുരസ്കാരം, ബി. എം. ഗഫൂര് കാര്ട്ടൂണ് അവാര്ഡ് തുടങ്ങിയവയെല്ലാം അംഗീകാരത്തിന്റെ മായാമുദ്രകളായി നില്ക്കുന്നു.